Voronjos urvas

Voronjos arba Kruberio-Voronjos urvas () giliausias žemėje žinomas urvas, esantis Abchazijoje po Gagros kalnagūbriu. Urvo gylis - 2191 m (2012 m. pr. duomenimis). Iki 1983 m. Voronja urvas buvo žinomas Sibirskajos vardu.

Urvo gyliai 

2001 m. bendra rusų-ukrainiečių komanda pasiekė tuomet didžiausią šio urvo gylį - 1710 metrų. 2004 m. urvo gylis buvo padidinamas kiekvienos iš trijų ekspedicijų metu. Tame urve Ukrainos komanda kirto -2000 m žymę pirmą kartą speleologijos istorijoje. 2005 m. spalį nauja neištirta dalis buvo surasta CAVEX komandos, ir urvas tapo dar gilesnis. Ši ekspedicija patvirtino urvo gylį , kuris tapo -2140 m (±9 m gylio). Įėjimas į urvą yra taip pat prieinamas nuo dviejų kitų Arabikos kalnų urvo sistemos įėjimų: Kuibyševo urvas ir Henrich bedugnė, išdėstyta žemiau kalno nuožulnumo. Įėjimas į dar kitą sistemos urvą – Berčilskajos, esantį 100 m aukščiau, negu Voronjos urvas. Manoma, kad ateityje bus surastas šių trijų urvų susijungimas, tad bendras gylis pasieks –2240 metrų.

Tyrimų istorija 

 1960 m. Gruzijos karsto tyrėjai rado uvą ir nustatė jo gylį –180 metrų.
 1968 m. lenkų-rusų ekspedicija atrado tris Arabikos sistemos urvus: Sibiro urvą, Henrich bedugnę ir Berčilskajos urvą. Tyrinėtas urvas iki −340 metrų.
 2000 m. rugpjūtis: Ukrainos speleologų komanda ištyrė urvą iki –1200 m gylio.
 2000 m. rugsėjis: Ukrainos speleologų asociacijos (UkrSA) ir MTDE komandų nariai pasiekė –1440 m.
 2001 m. sausis: UkrSA ir Cavex komandos atrado 2 naujus praėjimus, kuriais nusileido iki – 1710 m.
 2003 m. rugpjūtis: Cavex klubo nariai – 1410 m gylyje pranėrė sifoną, už kurio aptiko naują atšaką ir pasiekė – 1680 m ribą.
 2004 m. liepa: Cavex komanda tęsė tyrinėjimus naujoje atšakoje, tačiau sustojo ties kitu sifonu, esančiu – 1775 m gylyje.
 2004 m. rugpjūtis: UkrSA komanda – 1680 m gylyje aptiko praėjimą, kuris nuvedė iki – 1840 m esančio dar vieno sifono.
 2004 m. spalis: UkrSA komanda pirmą kartą pasaulio speleologijos istorijoje kirto 2 kilometrų ribą ir nusileido į – 2080 m gylį.
 2005 m. liepa: Cavex komandos speleologai pranėrė –1980 m gylyje esantį sifoną ir Voronjos urvą pagilino dar 160 m. Taip pat pranerti dar trys sifonai, esantys didesniame, nei – 2000 m gylyje.
 2007 m. rugsėjis: UkrSA narys, patyręs urvotyrininkas Genadijus Samochinas, nunėrė 50 m sifone „Du Kapitonai“ ir pasiekė rekordinį – 2191 m gylį.
 2008 m. komanda iš trijų lietuvių (Aido Gudaičio, Gintauto Švedo ir Jurgitos Pekorienės) ir airio Stepheno Macnamaros prisijungė prie ukrainiečių organizuojamos ekspedicijos į šį urvą. Šios ekspedicijos metu Aenigmos komanda įrengė urve pirmuosius vandens lygio matuoklius ir taip pradėjo projektą „Gilyn į Žemės centrą“. 
 2009 m. įvyko pagrindinė projekto ekspedicija į šį urvą, skirta Lietuvos vardo tūkstantmečiui paminėti. 2140 m gylyje pritvirtintas Lietuvos vardo tūkstantmečio ženklas.
 2012 m. rugpjūtis: Lietuvos ir užsienio speleologų komanda pasiekė urvo dugną ir 6 m pagerino pasaulio urvų gylio rekordą. Ukrainietis Genadijus Semochinas, 2007 m nėręs į urvo dugne esantį vandens sifoną „Du kapitonai“ ir pasiekęs 2191 m gylį, pakartojo nėrimą ir pasiekė 2197 m. Lietuvos speleologų komanda lydėjo narus iki paties urvo dugno.

Šaltiniai

Nuorodos 

 Giliausias pasaulio urvas
 Pasaulio urvų gylio rekordas
 Lietuvių ekspedicija „Gilyn į Žemės centrą“, 2012 m.

Abchazijos geografija
Kaukazas
Urvai